Замак Фрэдэрыксборг

Фрэдэрыксборг () — замак (дакладней — палац), размешчаны ў гарадку Хілерод () у Даніі. Замак быў пабудаваны для караля Крысціяна IV і ў наш час вядомы як Музей Нацыянальнай Гісторыі.

 Гісторыя 
Першы замак на месцы Фрэдэрыксборга быў пабудаваны ў 1560 годзе каралём Фрэдэрыкам II () і атрымаў назву Хілерэдсхолм () ад імя горада непадалёк.

У 1599 года Крысціян IV правёў сур’ёзную рэканструкцыю замка і назваў яго ў гонар свайго бацькі — Фрэдэрыксборг.

З 1693 годзе капліца замка была перададзена дацкім ордэнам Слана і Данеброг (Dannebrog).

У ноч з 16 на 17 снежня 1859 года ў замку здарыўся вялікі пажар, які пакінуў ад Фрэдэрыксборга адны руіны. Адразу пасля пажару была распачата рэканструкцыя замка. Нацыянальны гістарычны музей у замку Фрэдэрыксборг быў заснаваны ў 1878 годзе па ініцыятыве дацкага півавара Якабсена як аддзяленне фонду «Карлсберг».

1 лютага 1882 года абноўлены палац-музей адкрыўся для ўсіх жадаючых.

Малая рыцарская зала на першым паверсе і Вялікая рыцарская зала на другім паверсе былі адноўлены ў тым выглядзе, у якім яны былі ў часы караля Крысціяна IV (1588—1648). У астатніх залах перыядычна змяняюцца разнастайныя экспазіцыі. У залах на другім паверсе выстаўлены экспанаты часоў першых Ольдэнбургскіх каралёў — ад Крысціяна I (1448—1481) да Крысціяна IV. Ва ўсходнім крыле прадстаўлены экспанаты другой паловы XIX — пачатку XX стст. На трэцім паверсе прадстаўлены карціны, мэбля і прадметы палацавага ўжытку XVIII—XIX стст. На чацвёртым паверсе прадстаўлена сучаснае мастацтва Даніі.

 Цікавыя факты 
З 1671 па 1840 год усе дацкія манархі каранаваліся менавіта ў капліцы палаца Фрэдэрыксборг.

 Вядомыя асобы 
 Эйнар Герцшпрунг

 Спасылкі 

 Афіцыйны сайт замка Фрэдэрыксборг  
 Гісторыя і архітэктура замка Фрэдэрыксборг 

Катэгорыя:Замкі Даніі
Катэгорыя:Палацы Даніі